Kaliňák, Robert, podpredseda vlády a minister vnútra SR (2017-12-06):
Ďakujem pekne. Nechcem vás zdržiavať (smiech v sále), ale nechcem, aby ste mi vyčítali (smiech v sále), aby ste mi vyčítali, že nereagujem na vaše faktické poznámky a dve minúty by na to teda naozaj nestačili, ale naozaj robím to, verím, že poslednýkrát. No, prvým bol pán Matovič. Pán Matovič dlhodobo v zásade je takým, taký schizofrenický prístup k samotnej politike, nevie, či v nej chce byť, v nej nechce byť, či do nej išiel preto, aby zakryl všetky svoje daňové podvody, ktoré napáchal. Ale v zásade, ak si pamätáte náš prvý konflikt, ktorý sme mali, bolo, že keď som mu povedal, že ten, kto pašuje, je pašerák, ten, kto neviem, čo robí, je to a on na to reagoval vulgárnym slovom. Vtedy sme ešte nevedeli, že vlastne to je princíp politiky, že oni nemusia vysvetľovať. Oni, im proste stačí, keď budú nadávať a čím hrubšie slovo použije, tým lepšie. Zistil niekde, že treba tykať, že to vyzerá tak akože odvážnejšie, že on je chlap, že on je hrdina. Tak tyká. Tak tyká premiérovi, tyká všetkým, nadáva im do zlodejov, do všetkého. No, neznížim sa na vašu úroveň, pán Matovič. Len ma zabáva, že ten Kovošrot, o ktorom hovoríte, bol z roku 2000. Pred chvíľou sa tu rozčuľovala pani Zemanová, že som spomínal niečo z roku 2005 a to som spomínal hlavne preto, že predmetom dnešného odvolávania sú kauzy, kauzy z roku 2009, tak som si dovolil tiež ísť do toho istého času z pohľadu SaS, že čo všetko narobila. No ale keď prvýkrát mi nadával pán Matovič v súvislosti s Kovošrotom, tak mal majetok len 50 mil., teraz má už 150 mil., ako som si vypočul v jeho, čiže napriek tomu, že tá firma dnes neexistuje, tak majetok jej zjavne rastie. Treba rozhodnúť, koľko to je. A ešte pri tom úplatku, o ktorom stále hovorí, ešte pred rokom som zobral milión úplatok a teraz už iba 600-tisíc. Tak neviem, že ako, prečo to vyklesalo za to obdobie, čo stále pán Matovič hovorí. Ale on veľmi dobre vie, že klame. On veľmi dobre vie, že klame a on si povie, že však tí ľudia mi to uveria, to celé tak dám, celé to proste vymyslím, pretože napriek tomu, že existujú nejaké realitné portály a všetky ostatné veci a neustále, čo hovorí o tom, o tom úplatku pri platení nájomného, na ktoré má premiér nárok zo zákona, ale platí si ho sám, tak vlastne nájdete na všetkých realitných portáloch najdrahší nájom zhruba na úrovni 5 500 eur za 700-metrovú obrovskú vilu s obrovským pozemkom. Ale byt sa dá prenajať za 7-tisíc, lebo si Matovič povedal, dá sa za 7, tak bude za 7. Hej, a on chce od toho odpočítať číslo, aby mu to sedelo, a to je v podstate taká tá jednoduchá jeho matematika, ktorú zjavne uplatňoval vo svoje firme. Lebo tak to je. A on nemá problém povedať, že, a nikto ho s tým nekonfrontuje, pretože však načo, to už je otázka médií, že on povie, no ale my sme boli s Nemeckom v colnej únii, keď ja som bral ten tlačiarenský stroj, a nebolo o treba cliť. Ja neviem, ale budem rád konfrontovaný s odborníkmi z tejto oblasti, pán Jurzyca mi to možno odpovie. My sme s Nemeckom v colnej únii až vstupom do Európskej únie, to bol rok 2004, a vy ste ten stroj priviezli v roku 2002, pán Matovič. Čiže verejnej ste sa priznali, že to prvé, čím ste začínali voči štátu, bolo, že ste prepašovali stroj, to je fakt. To sa tu riešilo. Neustále tu útočíte na Roberta Fica, že on povedal nejaké veci v súvislosti s vaším daňovým tajomstvom. A pritom vo vašej tlačovej konferencii, ktorú ste urobili v prvý deň po tom, čo vlastne vyplávalo na povrch, že ste daňový podvodník, ste povedali, veď to je všetko staré, veď to sa tu desať rokov vie. Pustili ste video dokonca, kde to vtedy hovorila, tuším, pani poslankyňa Zmajkovičová o tom všetkom. Tak jak, keď sa všetko desať rokov vie, to vie byť daňovým tajomstvo, keď to všetci vedia? To znamená, veď o daniach tu hovoríte vy stále, o všetkých daniach, o všetkých vratkách, tam už to daňové tajomstvo nie je? O mojich peniazoch na účte hovoríte, že to tiež už nie je bankové tajomstvo. Tak ja nerozumiem tomu, tak buď to je, alebo nie je. Ja si myslím, keď je raz niečo verejné, už je to zbytočné, ja tiež už nehovorím, že teraz vlastne nehovorte o mojom bankovom účte. Hovorte o ňom, len, prosím, hovorte o ňom ako o celku, o tom, že jedným smerom išlo 430-tisíc, a nie to, čo si vymýšľate stále. Napriek tomu, že realita je iná, podľa pokynu velenia proste budem hovoriť stále jedny tie isté nezmysly. Takže vrátime sa k tomu, že, viete, pán Matovič, ani Robert Fico, ani ja sme nikdy deň pred daňovou kontrolou nepreviedli firmu na bieleho koňa. Vy dneska hovoríte, keď o vás tento biely kôň hovorí, že ste ho oklamali, že nikdy ste mu žiadne peniaze nedali a ani on vám žiadne peniaze nikdy nedal, čo teda jednoznačne preukazuje, že to je fiktívny obchod len na to, aby ste sa vyhli daňovej kontrole, tak potom vytiahnete, že to bol trojnásobne trestaný človek, že ako môžte počúvať trojnásobne trestaného človeka. No a to takéhoto človeka ste zamestnávali vo firme? A takému človeku ste išli zveriť svoje srdce za 120 mil., trojnásobne trestanému človeku, ste si mysleli, že má 120 miliónov? To komu chcete nahovoriť, myslíte si, že naozaj sú všetci takí hlúpi? A naozaj to je pravda, pán Matovič, že vždycky poviete všetkým, že „a pôjdeš do basy“ a „my ťa zavreme“ a všetky tieto veci. Pán Matovič, viete, skutočne ťažko je súťažiť so psychopatom (smiech v sále), to proste sa naozaj nedá. Ale pravda je tá, že ak niekto namočí do daňového podvodu vlastnú mamu, to je proste smutné. To je jedno, že či ste daňový podvodník, ale vy ste neváhali na podvod použiť vlastnú mamu, väčšiu hanbu som v živote neurobil. Taká neúcta k vlastným rodičom je nepochopiteľná. Vy ste proste tvrdili, že ona bola schopná najazdiť 223-tisíc kilometrov, a keď sa vás daňováci na to opýtali, že teda jak je to možné, ste povedali, že vy neviete, lebo že vám nedala papiere od toho. (Reakcia z pléna.) Potom vám to prišlo divné. Nie, nie, nie, tak to bolo. Potom vám to prišlo divné, povedali ste, to ja som jazdil s ňou. Ja som jazdil s ňou. Ale viete, pán poslanec, STK-čka hovorí jasnou rečou, auto v čase, keď ju pridával pán Viskupič, tú Fabiu, mala najazdených niečo málo cez 180-tisíc, teraz má nejakých 
201-tisíc podľa STK-čky. Ale vy tvrdíte, že, ale už má 12 rokov alebo 13, to auto bolo používané, a vy tvrdíte, že najazdila za rok 223. Tak klamete alebo neklamete? Oklamali ste ten štát o 2 mil. alebo neoklamali? To znamená, že toto je proste fakt, toto sú fakty, ktoré sú na internete verejne dostupné zdroje, navyše to potvrdil aj váš zamestnanec, ktorý povedal, že ste v živote na Fabii nejazdili. Takže vy ste proste spáchali trestný čin daňového podvodu a vybavili ste si to, keď ste prišli prvýkrát do vlády presne tým výkrikom a teraz máte to šťastie, že ste, že to máte proste premlčané. Ale to konštatovanie „sa trestný čin stal“ tam jednoznačne je. A z toho sa naozaj nikdy nedostanete a či proste použijete všetky možné nástroje zneužitia moci na to, aby ste zastrašili všetkých policajtov, prokurátorov, vyšetrovateľov, politikov, to je jedno, to je proste fakt. A s týmto svedomím musíte žiť, že ste do daňového podvodu namočili vlastnú mamu, ktorá o tom, predpokladám, ani nevedela. To znamená, toto je výpoveď o vašom charaktere, že celú svoju politiku a prečo útočíte na SMER a na vládu napriek tomu, že ste ma niekoľkokrát v mojej kancelárii prosili, aby som vám vybavil stretnutie s Ficom, aby ste sa ospravedlnili, to tak proste je. (Reakcia z pléna.) To je proste fakt. Avšak to je, to je famózne, proste to tak je. A v zásade vám to bolo ľúto, len proste neoklamete niektoré fakty, to sa proste nedá. A teda nielen to, že ste prepašovali stroj, že ste si kupovali falošné faktúry z Košíc na tlačenie a tlačili ste to na svojom stroji atď., to sú všetko veci, ktoré sú známe. Aj pôvod vašich peňazí je taký vtipný, ale to vy viete, ako to bolo. Vy viete, ako to bolo, vy viete, ako to bolo. (Reakcia z pléna.) A ja si myslím, že raz určite... (Prerušenie vystúpenia predsedajúcou.)